
Здравейте, имам закупен апартамент в Жилищен комплекс. Апартамента е на тапа, шпакловка и замазка, не се обитава. Аз мисля, че не е необходимо да заплащам разходи за управление и поддръжка на общите части съгласно Чл.51 ал.2 от ЗУЕС. Но според домоуправителя, аз трябва да плащам половин месечна вноска. Тъй като общото събрание е взело решение, собственик на необитаем апартамент да заплаща половин такса, съгласно Чл.51 ал.3 от ЗУЕС. Законно ли е общото събрание, да вземе такова решение? Аз предполагам, че Чл.51 ал.3 се отнася за хора, които по принцип живеят там и в даден момент им се налага да отсъстват за определено време. Моля за вашето компетентно мнение, длъжен ли съм да плащам половин такса в моя случай. Понеже домоуправителя иска да ме съди и ако аз греша бих искал да платя каквото е необходимо. Благодаря!


 

Такса за необитаемо жилище за управление и поддържане на общите части
=====================================================================

 

Здравейте, Филип,  

съгласно чл. 51, ал. 2 и ал. 3 от ЗУЕС  

“не се заплащат разходите по ал. 1 за деца, ненавършили 6-годишна възраст, както и от собственик, ползвател и обитател, който пребивава в етажната собственост не повече от 30 дни в рамките на една календарна година.  

(3) (Изм. – ДВ, бр. 57 от 2011 г.) Общото събрание с мнозинство повече от 50 на сто от идеалните части от общите части може да реши собственик, ползвател или обитател, който отсъства повече от 30 дни в рамките на една календарна година да заплаща за времето на отсъствие 50 на сто от разходите за управление и поддържане по ал. 1. За отсъствието се уведомява писмено председателят на управителния съвет (управителят”.  

В случая след като има валидно взето решение на общото събрание на етажната собственост, което не сте атакували с подаване на искова молба в едномесечен срок от узнаването в съда, следва да се съобразите със същото. Макар че за Вас е приложима разпоредбата на чл. 51, ал. 2 ЗУЕС.  

Поздрави,  

адв. Николина Митова  

тел. 0898 303092


